
ΠΡΟΓΡΑΜΜΑ
	Λήξη συμμετοχών
	20-03-10
	20.00
	Γραμματεία

	1ος Δ.-Τ. Έλεγχος
	24-03-10
	10.30-12.00
	Γραμματεία

	Ενημέρωση οδηγών
	24-03-10
	12.00-12.30
	Γραμματεία

	5 Ελεύθερα περάσματα οδηγών 1ου Δ.-Τ. Ελέγχου
	24-03-10
	12.30-14.30
	Πίστα

	2ος Δ.-Τ. Έλεγχος
	24-03-10
	15.00-16.00
	Γραμματεία

	Ενημέρωση οδηγών
	24-03-10
	16.30-16.50
	Γραμματεία

	3 Ελεύθερα περάσματα οδηγών 2ου Δ.-Τ. Ελέγχου
	24-03-10
	17.00-17.30
	Πίστα

	3 Βαθμολογημένα περάσματα όλων των οδηγών
	24-03-10
	17.30-18.30
	Πίστα

	ΜΑΧΕΣ
	24-03-10
	19.00
	Πίστα

	Απονομές
	24-03-10
	15΄μετά τις μάχες
	Γραμματεία


ΓΡΑΜΜΑΤΕΙΑ ΤΟΥ ΑΓΩΝΑ-ΠΙΝΑΚΑΣ ΑΝΑΚΟΙΝΩΣΕΩΝ

Η γραμματεία και ο πίνακας ανακοινώσεων της επίδειξης θα λειτουργούν από την ημερομηνία έναρξης εγγραφών συμμετοχής έως και την 22/03 στα γραφεία του συλλόγου , εκτός Σαββάτου και Κυριακής και ώρες 18.00 – 20.00 . Στις 23 και 24/03 η γραμματεία και ο πίνακας ανακοινώσεων του αγώνα θα λειτουργούν από τις 09.00 έως τις 22.00 στον χώρο της γραμματείας της επίδειξης .

Οι οδηγοί έχουν την ευθύνη της ενημέρωσής τους από την γραμματεία και τον πίνακα ανακοινώσεων .

ΑΡΘΡΟ 1.   ΟΡΙΣΜΟΣ

Η Α.Λ.Α. σε συνεργασία με την  ΦΙ.Μ.Α. , τηλ 210 6921333 & 2810 301289 , E Mail info@ala-racingclub.gr και diakakisnick@yahoo.gr και manolisdiakakis@Gmail.com , μετά από έγκριση της ΕΘΕΑ οργανώνει επίδειξη DRIFT αυτοκινήτων που θα διεξαχθεί στις 24/03/10 στο Καρτόδρομο στα Κιούρκα , σύμφωνα με τις διατάξεις του Γενικού Κανονισμού DRIFT , τις διατάξεις του Ε.Α.Κ. και του παρόντος συμπληρωματικού Κανονισμού . Η επίδειξη είναι ο 1η που μετράει στο DCG ( Drift Cup of Greece ) 2010 .

ΑΡΘΡΟ 2.   ΟΡΓΑΝΩΤΙΚΗ ΕΠΙΤΡΟΠΗ

Η Οργανωτική Επιτροπή του αγώνα απαρτίζεται από τους Τσιγκρή Γιάννη , Διακάκη Νίκο  και Πλουμή Ευαγγελία .
ΑΡΘΡΟ 3.  ΣΤΕΛΕΧΗ ΤΟΥ ΑΓΩΝΑ

Αγωνοδίκης    :  Κυρίτση Καίτη                         Αλυτάρχης    :  Διακάκης Μανώλης                      Γραμματέας   :  Ξιφαράς Δημήτρης
ΑΡΘΡΟ 4.   ΠΑΡΑΒΟΛΟ ΣΥΜΜΕΤΟΧΗΣ
Το παράβολο συμμετοχής είναι 80 € .
ΑΡΘΡΟ 5.   ΠΕΡΙΓΡΑΦΗ
Η επίδειξη Drift χωρίζεται σε 3 μέρη . Στα ελεύθερα περάσματα , στα βαθμολογημένα μονά περάσματα και στις διπλές μάχες.
Στα ελεύθερα περάσματα οι αγωνιζόμενοι καλούνται σε Group των 5 περίπου αυτοκινήτων σύμφωνα με τους αριθμούς συμμετοχής τους και πηγαίνουν στον χώρο αναμονής . Από εκεί κάνουν 1 γύρο το κάθε ένα και αφού τελειώσουν όλοι , επιστρέφουν στον χώρο αναμονής για το επόμενο ελεύθερο πέρασμα . Η ίδια διαδικασία επαναλαμβάνεται 4 έως 6 φορές για το ίδιο Group . Αμέσως μετά αυτό το Group επιστρέφει στα Pits και βγαίνει το επόμενο . Αν κάποιο αυτοκίνητο πάθει βλάβη και θέλει να επισκεφτεί τα Pits , μπορεί μόνο με την άδεια των κριτών . Το ίδιο ισχύει και για να ξαναμπεί στην πίστα και να πάει στον χώρο αναμονής .  
Στα βαθμολογημένα περάσματα , που είναι και η διαδικασία μέσα από την οποία θα προκριθούν οι 16 οδηγοί για τις διπλές μάχες επαναλαμβάνεται η ίδια διαδικασία με αυτή των ελεύθερων περασμάτων. Τα συνολικά περάσματα που κάνουν σε αυτή τη φάση είναι 4 για κάθε οδηγό , 1 δοκιμαστικό και 3 βαθμολογημένα . Αμέσως μετά , αυτό το Group επιστρέφει στα Pits και μπαίνει στον χώρο αναμονής το επόμενο Group . Κατά την διάρκεια των βαθμολογημένων περασμάτων το αυτοκίνητο δεν μπορεί να πάει στα Pits και δεν επιτρέπεται καμία αλλαγή στα ελαστικά . Αν κάποιο αυτοκίνητο χαλάσει και δεν έχει κάνει κανένα βαθμολογημένο τότε αποκλείεται από την 16αδα ενώ αν έχει προλάβει να κάνει κάποιο πέρασμα πριν εγκαταλείψει τότε μετράει το καλύτερο του πέρασμα . Τετ α κε σε βαθμολογημένο γύρο ακυρώνει την βαθμολογία του οδηγού σε αυτόν τον γύρο . Από τα βαθμολογούμενα περάσματα προκρίνονται οι 16 οδηγοί με την καλύτερη βαθμολογία στο ένα από αυτά και 2 αναπληρωματικοί .   Αυτοί οι οδηγοί θα σχηματιστούν σε ζευγάρια σύμφωνα με τους διεθνείς κανόνες των αγώνων Dragster στην εκδοχή Professional . Η βαθμολογία εδώ είναι με άριστα οι 100 βαθμοί .
Στις διπλές μάχες τα ζευγάρια πλέον που έχουν σχηματιστεί να πραγματοποιούν 1 πέρασμα ζεστάματος και στη συνέχεια 1+1 πέρασμα με τον ένα από τους δύο οδηγούς μπροστά στο πρώτο πέρασμα και αμέσως μετά τον άλλο οδηγό μπροστά στο επόμενο πέρασμα . Ο οδηγός που έχει καλύτερη κατάταξη στα βαθμολογημένα περάσματα οδηγεί πάντα τα 2 πρώτα περάσματα (δοκιμαστικό & 1ο βαθμολογημένο) στην φάση της 16δας ενώ στις επόμενες φάσεις ο οδηγός , από το ζευγάρι που σχηματίζεται , που έχει την καλύτερη βαθμολογία στην προηγούμενη μάχη οδηγεί πάντα τα 2 πρώτα περάσματα (δοκιμαστικό & 1ο βαθμολογημένο) . Στην ανωτέρω δοκιμασία οι οδηγοί μοιράζονται 10 βαθμούς σε κάθε πέρασμα , αποκλείεται ο ένας εκ των δύο οδηγών που έχει το μικρότερο άθροισμα των βαθμών και συνεχίζει ο άλλος σε νέα σχήματα ζευγαριών που προκύπτουν από το προαναφερθέν σύστημα σχηματισμού των , έως η επίδειξη καταλήξει στα 2 τελευταία ζευγάρια του τελικού και του ημιτελικού . Τετ α κε σε γύρο με διπλής μάχης , μηδενίζει τον οδηγό που το έκανε και δίνει όλους τους βαθμούς ( 10 ) στον άλλο .

Οι τέσσερις πρώτοι οδηγοί προκύπτουν από τον τελικό και τον μικρό τελικό . Οι θέσεις 5-16 που είναι οι βαθμολογούμενες , προκύπτουν από την κρίση του Αρχικριτή του αγώνα και σύμφωνα με την πορεία των οδηγών και τις επιδόσεις τους στα διπλά περάσματα .
Αναμφισβήτητη και χωρίς να χωράει ένσταση θεωρείται η κρίση του Αρχικριτή που ορίζει η οργάνωση σε όλες τις φάσεις διεξαγωγής της επίδειξης και οι οδηγοί με την υπογραφή της δήλωσης συμμετοχής τους αποδέχονται αυτό πλήρως .
Η τελική 16αδα ανακοινώνεται πριν τις διπλές μάχες . Σε περίπτωση που κάποιος οδηγός δεν μπορεί να τρέξει ΚΑΙ ΤΟ ΓΝΩΣΤΟΠΟΙΗΣΕΙ ΠΡΙΝ ΞΕΚΙΝΗΣΕΙ H ΕΠΙΔΕΙΞΗ , τότε τα ζευγάρια ξαναφτιάχνονται . Αν τώρα ξεκινήσει η επίδειξη και κατά την διάρκειά της , κάποιος οδηγός εγκαταλείψει , το ζευγάρι του περνάει χωρίς μάχη .

Τα κριτήρια της κατάταξης στα βαθμολογούμενα περάσματα είναι το σύνολο των βαθμών που θα συγκεντρώσει ο οδηγός σε κάθε πέρασμα και λαμβάνεται υπόψιν το πέρασμα με την μεγαλύτερη βαθμολογία . Τα κριτήρια βαθμολόγησης σε αυτά είναι :
Τα περισσότερα χιλιόμετρα στο Initiation Point , που μετρώνται από ειδικό όργανο που μετρά την ταχύτητα .

Τα σωστά περάσματα από κάθε ένα Clipping Point . Το σωστό πέρασμα σε ένα Clipping Point είναι το πέρασμα από αυτό μέσα στην προκαθορισμένη απόσταση από την κορίνα που βρίσκεται στο σημείο αυτό .
Τα περάσματα από την βαθμολογημένη διαδρομή , που είναι από το Initiation Point έως τον τερματισμό , με όσο το δυνατόν μεγαλύτερη γωνία του πίσω μέρους του αυτοκινήτου από τον άξονα της διαδρομής και όσο το δυνατόν περισσότερο γκάζι , χωρίς διορθώσεις και υποστροφές .

Στην δοκιμασία των διπλών μαχών δεν υπάρχουν τα 2 πρώτα κριτήρια των βαθμολογημένων περασμάτων αλλά κρίνεται η ικανότητα των οδηγών στην μεταξύ των μάχη , να απομακρύνονται ή να πλησιάζουν τον αντίπαλό τους και γενικά να τον ελέγχουν , περνώντας όλη την διαδρομή της επίδειξης με την μεγαλύτερη γωνία , με όσο το δυνατόν περισσότερο και σταθερότερο γκάζι , χωρίς διορθώσεις ισιώματα και υποστροφές . Στην περίπτωση που υπάρξει ισοπαλία στην διπλή μάχη από τα 2 πρώτα περάσματά τους , αυτά μπορεί να επαναληφθούν περισσότερο από μία φορά εάν αυτό χρειαστεί . Εάν στο κάλεσμα ενός ζευγαριού , οποτεδήποτε και αν αυτό κληθεί , δεν εμφανιστεί ένας εκ των 2 οδηγών εντός 5 λεπτών , αυτομάτως ο παρών οδηγός προκρίνεται χωρίς μάχη εκτός και εάν ο Κριτής της επίδειξης δώσει ακόμα το πολύ άλλα 2 λεπτά .
Oι διοργανώτριες Λέσχες , η Οργανωτική Επιτροπή καθώς και οι οδηγοί του αγώνα , δεν φέρουν καμία ευθύνη έναντι τρίτων για τυχόν ατύχημα που μπορεί να συμβεί κατά την διάρκεια της επίδειξης . Η αστική ευθύνη βαρύνει την ασφαλιστική εταιρεία με την οποία έχει συναφθεί συμβόλαιο κάλυψης κινδύνων από αυτές τις δραστηριότητες .

ΑΡΘΡΟ 6. ΑΥΤΟΚΙΝΗΤΑ ΔΕΚΤΑ

Αυτοκίνητα παραγωγής , αναγνωρισμένου κατασκευαστή που διατηρούν το πρωτότυπο πλαίσιο και αμάξωμα χωρίς αλλοίωση του αριθμού πλαισίου τους ο οποίος θα πρέπει να βρίσκεται στην εργοστασιακή του θέση , πισωκίνητα ή τετρακίνητα που έχουν όμως μετατραπεί σε πισωκίνητα , ανεξαρτήτως μοντέλου και έτους κατασκευής αυτών .

ΑΡΘΡΟ 7. ΜΕΤΑΤΡΟΠΕΣ

7.1  Κινητήρας , σασμάν , διαφορικά , φρένα , σύστημα διεύθυνσης και υποβοήθησης , τροχοί , χειρόφρενο ελεύθερα .

7.2  Επιτρέπεται η χρήση Turbo , Nitro και γενικά οποιαδήποτε μετατροπή στην τροφοδοσία και στην αναπνοή του αυτοκινήτου .

7.3  Σύστημα εξαγωγής και εξάτμισης ελεύθερα αρκεί στις 5000 στροφές ο θόρυβος που θα παράγεται να μην είναι περισσότερος από 90 dBA . Σε περίπτωση που η πίστα που θα διεξαχθεί η επίδειξη έχει πιο αυστηρές προδιαγραφές τα οχήματα πρέπει να προσαρμοστούν σε αυτές , κάτι που θα αναφέρει από πριν ο ειδικός κανονισμός .

7.4  Το εργοστασιακό ρεζερβουάρ μπορεί να παραμείνει , επιτρέπεται όμως και η χρήση αγωνιστικών δεξαμενών καυσίμου . 

ΑΡΘΡΟ 8. ΑΜΑΞΩΜΑ-ΕΛΑΣΤΙΚΑ-ΘΕΜΑΤΑ ΑΣΦΑΛΕΙΑΣ

8.1  Η αντικατάσταση εξωτερικών μερών του αμαξώματος με πλαστικά , πολυεστερικά , πολυκαρμπονικά , ανθρακονήματα κ.α. είναι ελεύθερη , αρκεί να μην αλλάζει ριζικά η εργοστασιακή εμφάνιση του αυτοκινήτου .

8.2  Όλα τα πρόσθετα εξωτερικά μέρη του αμαξώματος , όπως οι αεροτομές και τα λοιπά αεροδυναμικά βοηθήματα , εξαιρουμένων των πλαινών καθρεπτών και προεκτάσεων των τροχών , δεν πρέπει να ξεπερνούν το πλάτος του αμαξώματος .
8.3  Φώτα , φλας , στοπ , υαλοκαθαριστήρες , κόρνα , μίζα πρέπει να είναι σε καλή λειτουργία . Όλες οι γυάλινες επιφάνειες πρέπει να προστατεύονται από θρυμματισμό με ταινία ή προστατευτικό αυτοκόλλητο φιλμ. 
8.4  Τα παράθυρα μπορούν να αντικατασταθούν από αγωνιστικού τύπου Lexan/ πολυκαρμπονικά, εκτός από το μπροστινό παρμπρίζ που πρέπει να είναι από το εργοστασιακό άθραυστο laminated υλικό .
8.5  Επιτρέπονται οι ζελατίνες στα παράθυρα , αλλά μόνο στα πίσω πλαϊνά και στο πίσω παρμπρίζ .
8.6  Υποχρεωτικοί οι πλαϊνοί και ο εσωτερικός καθρέπτης .
8.7  Τα αυτοκίνητα θα πρέπει να έχουν μπροστινό καθίσμα μπάκετ εγκεκριμένου τύπου και κατασκευαστή και ζώνες τεσσάρων το λιγότερο σημείων . Τα ανωτέρω εξαρτήματα δεν είναι απαραίτητο να βρίσκονται εντός της ημερομηνίας λήξης των αρκεί να είναι σε καλή κατάσταση πρέπει δε να είναι σταθερά βιδωμένα με ελάχιστο 4 βίδες διαστάσεων 8mm και άνω σε βάσεις με ελάχιστη επιφάνεια επαφής 40cm2 για κάθε σημείο στήριξης . Οι ζώνες πρέπει να είναι ασφαλώς στερεωμένες στο αμάξωμα ή στο κλωβό ασφαλείας . Τα σημεία στήριξης της ζώνης πίσω από τα καθίσματα πρέπει να είναι τέτοια ώστε η ζώνη στο σημείο που αποχωρίζεται την πλάτη του καθίσματος και το οριζόντιο επίπεδο να μην σχηματίζει γωνία μεγαλύτερη από 45 μοίρες . 
8.8  Ενίσχυση αμαξώματος (ράψιμο) επιτρέπεται .
8.9 Το εργοστασιακό ταμπλό μπορεί να αντικατασταθεί με άλλο , αρκεί να είναι καλώς στερεωμένο . Τα όργανα ελέγχου είναι ελεύθερα .
8.10 Όλες οι σωληνώσεις καυσίμου και νίτρο πρέπει να είναι ασφαλώς στηριγμένες κάθε 100mm σε όλο το μήκος τους .
8.11 Εξαρτήματα του συστήματος νίτρου όπως μπουκάλες , σωληνώσεις βαλβίδες κ.α. πρέπει να βρίσκονται έξω από την καμπίνα επιβατών .
8.12 Όλα τα δοχεία υγρών και αναθυμιάσεων πρέπει να είναι επαρκώς στερεωμένα και η στάθμη του περιεχομένου τους να μπορεί να ελεγχθεί εύκολα .
8.13 Υποχρεωτική η τοποθέτηση κλωβού ασφαλείας τουλάχιστον 6 σημείων και να είναι κατασκευασμένος από σωλήνες χωρίς ραφές. 

Το κύριο τοξύλιο θα μπορεί να είναι κατασκευασμένο από σωλήνα διαμέτρου 40X2mm ενώ τα υπόλοιπα τμήματα από σωλήνα διαμέτρου τουλάχιστον 38X2,5mm . Επιτρέπεται ένα mm κατασκευαστική απόκλιση στις διαστάσεις του σωλήνα . Ο κλωβός ασφαλείας μπορεί να είναι κολλητού ή βιδωτού τύπου. Ειδικά οι  βιδωτού τύπου κλωβοί ασφαλείας πρέπει να βιδώνονται σε πέδιλα ελάχιστου πάχους 3 mm και ελάχιστου εμβαδού 120 τετραγωνικών εκατοστών, που θα βρίσκονται και στις δύο πλευρές της επιφάνειας που θα βιδωθεί . Επίσης όλες οι βίδες πρέπει να είναι υψηλής αντοχής και διάστασης από 8mm και άνω . Τα τμήματα του κλωβού ασφαλείας που βρίσκονται σε μικρότερη απόσταση από 10cm από το κράνος του οδηγού , συνοδηγού πρέπει να καλυφθούν με πυρίμαχο προστατευτικό υλικό απορρόφησης ενέργειας .

Ο κλωβός ασφαλείας πρέπει να έχει πλευρικές μπάρες ενίσχυσης και προστασίας στην πόρτα του οδηγού και του συνοδηγού . 
8.14  Τα οχήματα πρέπει να έχουν γενικό διακόπτη διακοπής ρεύματος, που θα μπορεί να χειριστεί ο οδηγός εύκολα όταν κάθεται κανονικά , αλλά και εξωτερικό διακόπτη που θα βρίσκεται σε πλαϊνή θέση κάτω από το μπροστινό παρμπρίζ και θα μπορεί να χειριστεί από εξωτερικό κριτή . Ο διακόπτης πρέπει να συνοδεύεται και από διακριτό αυτοκόλλητο . 
8.15  Τα οχήματα πρέπει να διαθέτουν επισκευαζόμενο πυροσβεστήρα χωρητικότητας μεγαλύτερης των 3 λίτρων . Προτείνεται επίσης αυτόματη πυρόσβεση με μπεκ τόσο στην καμπίνα επιβατών αλλά και στο μηχανοστάσιο , ειδικά στα σημεία που είναι πιο πιθανό να προκαλέσουν πυρκαγιά . Σε αυτή την περίπτωση θα πρέπει να υπάρχει διακόπτης ενεργοποίησης από το εσωτερικό και το εξωτερικό του αυτοκινήτου, σε κοντινή θέση με τον διακόπτη διακοπής ρευμάτων και με σήμανση του αντίστοιχου αυτοκόλλητου . 

8.16  Οι μπαταρίες πρέπει να είναι ασφαλώς στερεωμένες και οι συνδέσεις να είναι σε καλή κατάσταση και εύκολα προσβάσιμες . Οι μπαταρίες που βρίσκονται στην καμπίνα των επιβατών πρέπει να είναι ασφαλώς στερεωμένες . 
8.17  Οι πόρτες και τα καπό πρέπει να ανοίγουν και από έξω . Ειδικά για τα καπό , εμπρός και πίσω , πρέπει να διαθέτουν τουλάχιστον 2 πύρους ασφάλισης . Οι εργοστασιακοί μηχανισμοί ασφάλισης των καπό πρέπει να τεθούν εκτός λειτουργίας και προτείνεται να αφαιρεθούν . 

8.18  Όλα τα μέρη του αμαξώματος , όπως φτερά , προφυλακτήρες καπώ κ.α. πρέπει να είναι στην θέση τους και  ασφαλώς στερεωμένα .

8.19  Το παράθυρο του οδηγού μπορεί κατά την διάρκεια της επίδειξης να είναι ανοικτό όχι περισσότερο από 5 cm , ενώ του συνοδηγού μπορεί να είναι περισσότερο ανοικτό .

8.20  Όλα τα εξωτερικά σημεία του αυτοκινήτου δεν πρέπει να περιλαμβάνουν αιχμηρά ή επικίνδυνα εξαρτήματα .

8.21  Η Οργάνωση μπορεί να αρνηθεί την συμμετοχή αφ΄ ενός μεν σε κάποιο αυτοκίνητο που δεν βρίσκεται στην απαιτούμενη καλή γενική και οπτική κατάσταση όπως ορίζουν και οι κανονισμοί αφ΄ ετέρου δε σε οδηγό που έχει προκαλέσει στο παρελθόν προβλήματα σε οποιαδήποτε διοργάνωση Μηχανοκίνητου Αθλητισμού στην χώρα ,  με την συμπεριφορά του ή των συνοδών του ή με επικίνδυνη οδήγηση . 
8.22  Δεν θα επιτραπεί σε όχημα να εκκινήσει εάν διαπιστωθεί οποιαδήποτε διαρροή καυσίμου . Σε τέτοια περίπτωση ο Αλυτάρχης μπορεί να αποκλείσει το όχημα σε κάθε σημείο της επίδειξης . Τα δοχεία αναθυμιάσεων πρέπει να είναι άδεια στην αρχή κάθε περάσματος
8.23  Οι οδηγοί πρέπει να φορούν εγκεκριμένο εξοπλισμό ασφαλείας , που θα περιλαμβάνει κατά ελάχιστο , κράνος , αντιπυρική φόρμα , αγωνιστικά παπούτσια , γάντια και μπαλακλάβα . Τα κράνη πρέπει να βρίσκονται σε άριστη κατάσταση , χωρίς σημάδια πρόσκρουσης ή ζημιάς . Προσοχή επίσης πρέπει να δοθεί στην άριστη εφαρμογή του κράνους και στο σωστό δέσιμο .

8.24  Τα επιτρεπόμενα ελαστικά πρέπει να είναι παραγωγής για χρήση δρόμου και να έχουν έγκριση τύπου για χρήση δρόμου DOT ή Ε . Απαγορεύονται ελαστικά slick ή χαραγμένα slick και ελαστικά που αναφέρουν «for racing purpose only» ή «not for highway use» . Ελαστικά που έχουν αλλοιωθεί κατά οποιοδήποτε τρόπο ή ελαστικά που δείχνουν σημάδια αλλοίωσης στο πλαινό μέρος και δεν έχουν εμφανώς τα ζητούμενα στοιχεία , τότε θα θεωρούνται ύποπτα και ανασφαλή και δεν θα επιτρέπονται .
ΑΡΘΡΟ 9. ΣΗΜΑΝΣΗ ΑΥΤΟΚΙΝΗΤΩΝ
9.1 Η διοργάνωση έχει το δικαίωμα να τοποθετήσει τη σηματοδότηση της και των χορηγών της σε εμπρός πόρτες , εμπρός φτερά και πάνω μεριά του παρμπρίζ .
ΑΡΘΡΟ 10. ΓΕΝΙΚΑ

10.1 Όλοι οι οδηγοί , ομάδες , μηχανικοί , ιδιοκτήτες αυτοκινήτων πρέπει να επιδεικνύουν επαγγελματισμό , σεβασμό και κόσμια διαγωγή στα στελέχη της διοργάνωσης και τους κριτές της και να έχουν καθαρή και εμφανίσιμη παρουσία στα pits και στον χώρο της διοργάνωσης .  

10.2 Κάθε συμμετοχή ή ομάδα πρέπει να ορίσει πριν την επίδειξη έναν υπεύθυνο ομάδας . Αυτός και μόνο αυτός θα είναι ο άνθρωπος που θα εκπροσωπεί την συμμετοχή ή ομάδα προς την διοργάνωση .

10.3 Οι οδηγοί πρέπει να παρευρίσκονται υποχρεωτικά στις ενημερώσεις που ανακοινώνονται από το πρόγραμμα και επίσης έχουν την ευθύνη της επαφής τους με την γραμματεία και τον πίνακα ανακοινώσεων ώστε να ενημερώνονται για τυχόν αλλαγές που θα προκύψουν σε διοργανωτικά και τεχνικά θέματα από τα αντίστοιχα δελτία πληροφοριών τα οποία θα αναφέρουν ημερομηνία και ώρα έκδοσής τους . Η οργάνωση δεν φέρει καμία ευθύνη εάν οδηγοί ή ομάδες δεν ενημερώθηκαν έγκαιρα από τις ενημερώσεις οδηγών και τα δελτία πληροφοριών . 

ΑΡΘΡΟ 11.  ΕΠΑΘΛΑ
11.1 Οι 6 πρώτοι των ζευγαριών λαμβάνουν κύπελλα . 
ΑΡΘΡΟ 12. ΒΑΘΜΟΛΟΓΙΑ

12.1  Οι βαθμοί στο κύπελλο που παίρνουν οι 16 πρώτοι οδηγοί είναι : 20-17-15-13-11-10-9-8-7-6-5-4-3-2-1-1 .

ΣΧΕΔΙΑΓΡΑΜΜΑ ΔΙΑΔΡΟΜΗΣ

